भारत में किडनी फेल होने के बीस लाख से अधिक मामले हैं। हर आठ मिनट में एक औरत सर्वाइकल कैंसर का शिकार हो रही है। दिल के दौरे के बाद कैंसर दूसरा सबसे तेजी से शिकारी बन गया है। प्रतिरोधक क्षमता से संबद्ध प्रकार वाली टी. बी. के मामले भारत में वर्ष 2010-2013 के बीच पांच गुना पाये गये। सरकार ने यह जांचने और सभी को बताने की कभी पहल नहीं की कि ऐसा क्यों है ? एहतियात के तौर पर नागरिक क्या करें ? इस प्रकार की टी. बी. का एक कारण प्रतिबंधित एंटीबायोटिक्स युक्त खाद्य पदार्थों का इस्तेमाल हैं। नामी कंपनियों के शहद उत्पाद और चिकन में छह ऐसे एंटीबायोटिक्स के इस्तेमाल की जानकारी भी हमंे विज्ञान पर्यावरण केन्द्र से ही मिली, जिनके इस्तेमाल पर पूरी दुनिया में रोक है। ऐसी सजगता सरकारी अमले की तरफ से सुनाई क्यों नहीं दी ?